Evropsko prvenstvo u nogometu za žene 1984.
Evropsko prvenstvo u nogometu za žene 1984. je bilo prvo nogometno kontinentalno nacionalno prvenstvo za žene koje se odigralo od 8. aprila do 27. maja 1984. godine. Ovo je ujedno bilo i jedino prvenstvo koje nije imalo zvaničnog domaćina. Svaka ekipa je odigrala jednu utakmicu na domaćem terenu te jednu u gostima ili obrnuto kako u polufinalu tako i u finalu. Na prvenstvu su učestvovale četiri ekipe: Danska, Engleska, Italija i Švedska. Na kraju prvenstva Švedska je boljim izvođenjem jedanaesteraca bila uspješnija od Engleske. Obje utakmice finala su završene identičnim rezultatom 1-0 za domaćina. Najbolji strijelac prvenstva je bila Pia Sundhage sa četiri postignuta gola.